b'\n_START_ARTICLE_\nJeremias Gotthelf\n_START_PARAGRAPH_\nJeremias Gotthelf (kodanikunimega Albert Bitzius, 4. oktoober 1797 Murten, Fribourgi kanton \xe2\x80\x93 22. oktoober 1854 L\xc3\xbctzelfl\xc3\xbch, Berni kanton) oli \xc5\xa1veitsi kirjanik ja pastor._NEWLINE_Ta on kirjutanud 16 romaani ja palju novelle ning l\xc3\xbchijutte. Ta kirjutas saksa keeles, tegelased r\xc3\xa4\xc3\xa4givad aeg-ajalt kohalikus murdes._NEWLINE_Ta s\xc3\xbcndis pastori pojana ja \xc3\xb5ppis ka ise Bernis pastoriks. \xc3\x95pingud l\xc3\xb5ppesid 1820, misj\xc3\xa4rel ta astus G\xc3\xb6ttingeni \xc3\xbclikooli, ent naasis 1822 Utzenstorfi isa abiliseks. 1824 pidi ta sealt p\xc3\xa4rast isa surma lahkuma. 1829 asus ta Berni ja 1831 L\xc3\xbctzelfl\xc3\xbch\'sse pastori abiliseks. P\xc3\xa4rast tolle surma 1832 valiti ta tema j\xc3\xa4rglaseks, abiellus 1833 tema lapselapsega ja oli surmani L\xc3\xbctzelfl\xc3\xbch\' pastor. Tal oli kolm last: poeg, kellest sai pastor, ja kaks t\xc3\xbctart, kes abiellusid pastoritega.\n_START_SECTION_\nTeosed\n_START_PARAGRAPH_\n"Talupojapeegel ehk Jeremias Gotthelfi elulugu" ("Der Bauern-Spiegel oder Lebensgeschichte des Jeremias Gotthelf, von ihm selbst beschrieben", 1837) oli tema esimene raamat. See sai tuntuks oma realistliku, ilustamata k\xc3\xbclaelu k\xc3\xa4sitluse poolest. Formaalselt on see raamat Jeremias Gotthelfi autobiograafia; selgus, et Gotthelf on Bitziuse varjunimi ja kuigi autobiograafiline ta ka polnud. Bitzius avaldas Gotthelfi nime all ka oma \xc3\xbclej\xc3\xa4\xc3\xa4nud teosed._NEWLINE_"Must \xc3\xa4mblik" ("Die schwarze Spinne", 1843; eesti keeles 2006) on \xc3\xb5udusjutt k\xc3\xbclaelanikest, kes s\xc3\xb5lmivad kuradiga lepingu ja keelduvad talle tasu maksmast. Arvustused jutule'